NCH กำไรสุดเยี่ยม
ตลอดระยะเวลา 20 ปีที่ผ่านมา ถือได้ว่า NCH เป็นองค์กรที่มีความเข้มแข็ง มั่นคง สามารถฝ่าวิกฤติเศรษฐกิจได้ด้วยดีตลอดระยะในการดำเนินธุรกิจ และยังคงมุ่งมั่นสร้างแบรนด์ NC GROUP เพื่อขยายการเติบโตทางธุรกิจในอนาคตอย่างต่อเนื่อง ทั้งนี้ บริษัทมีจุดแข็งหลายประการ ซึ่งจะเป็นปัจจัยทำให้บริษัทมีศักยภาพในการแข่งขัน
29 พ.ย. 2558

–คุณค่าบริษัท–
 
ตลอดระยะเวลา 20 ปีที่ผ่านมา บริษัท เอ็น. ซี. เฮ้าส์ซิ่ง จำกัด (มหาชน) หรือ NCH ถือได้ว่าเป็นองค์กรที่มีความเข้มแข็ง มั่นคง สามารถฝ่าวิกฤติเศรษฐกิจได้ด้วยดีตลอดระยะในการดำเนินธุรกิจ และยังคงมุ่งมั่นสร้างแบรนด์ NC GROUP เพื่อขยายการเติบโตทางธุรกิจในอนาคตอย่างต่อเนื่อง ทั้งนี้ บริษัทมีจุดแข็งหลายประการ ซึ่งจะเป็นปัจจัยทำให้บริษัทมีศักยภาพในการแข่งขัน
ทำให้บริษัทมีความสามารถในการทำกำไรสุทธิโตอย่างต่อเนื่อง ซึ่งดูตัวอย่างจากช่วงปี 2554 จนถึงปัจจุบัน สำหรับในปี 2554 บริษัทมีกำไรสุทธิ 192.60 ล้านบาท ต่อมาในปี 2555 บริษัทมีกำไรสุทธิ 100.08 ล้านบาท ส่วนในปี 2556 บริษัทมีกำไรสุทธิ 105.28 ล้านบาท และในปี 2557 บริษัทมีกำไรสุทธิ 114.07 ล้านบาท
ผลที่ออกมาซึ่งสอดคล้องกับตัวบริษัทที่ว่ามีจุดแข็ง พร้อมกับมีศักยภาพในการทำกำไรสุทธิ
นอกจากนี้ เมื่อผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีรายได้รวมขยับขึ้นมาอยู่ที่ 493.17 ล้านบาท จากงวดเดียวกันของปีก่อน 403.96 ล้านบาท เป็นผลมาจากรายได้จากการขายเพิ่มขึ้น ประกอบกับจากความสามารถในการโอนกรรมสิทธิ์เพิ่มขึ้น และรายได้ค่าเช่าและบริการมีรายได้ค่าเช่าและบริการเพิ่มขึ้น ส่งผลให้บริษัทมีกำไรขยับขึ้นมาอยู่ที่ 20.33 ล้านบาท หรือ 0.017 บาทต่อหุ้น จากงวดเดียวกันของปีก่อน 5.15 ล้านบาท หรือ 0.004 บาทต่อหุ้น
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2558 บริษัทมีรายได้รวมขยับขึ้นมาอยู่ที่ 1,590.40 ล้านบาท จากงวดเดียวกันของปีก่อน 1,213.78 ล้านบาท ส่งผลให้บริษัทมีกำไรขยับขึ้นอยู่ที่ 96.65 ล้านบาท หรือ 0.081 บาทต่อหุ้น จากงวดเดียวกันของปีก่อน 43.22 ล้านบาท หรือ 0.036 บาทต่อหุ้น จากผลกำไรที่แข็งแกร่ง เป็นบทพิสูจน์ให้เห็นว่าผู้บริหารมีคุณภาพ
เมื่อวิเคราะห์ฐานะทางการเงินเพื่อเป็นตัวแปรในการตัดสินใจในการลงทุน พบว่า ฐานะทางการเงินมีความแข็งแกร่ง เพราะบริษัทมีสินทรัพย์หมุนเวียนมากถึง 4,673.52 ล้านบาท เมื่อนำมาเทียบกับหนี้สินหมุนเวียนเพียง 2,157.85 ล้านบาท ได้ค่า CURRENT RATIO อยู่ที่ระดับ 2.17 เท่า แสดงว่าสภาพคล่องทางการเงินของบริษัทมีมากเกินความจำเป็น อย่างนี้ก็แรงขยายงานเพื่อจะไม่ให้เกิดทุนจม
ส่วนปัญหาหนี้สินของบริษัทยังไม่น่าเป็นห่วง แม้ว่าบริษัทจะมีหนี้สินรวม 2,638.91 ล้านบาท เมื่อนำมาเทียบกับส่วนของผู้ถือหุ้น 2,423.24 ล้านบาท ได้ค่า D/E อยู่ที่ระดับ 1.09 เท่า ถือว่าหนี้สินของบริษัทยังยอมรับได้ อีกทั้งบริษัทยังมีกำไรเติบโตอย่างต่อเนื่อง
สิ่งสำคัญ เมื่อดูค่า P/E อยู่ที่ระดับ 12.11 เท่า ส่วนค่า P/BV อยู่ที่ระดับ 0.84 เท่า และหากมีการนำมูลค่าหุ้นทาง
บัญชีต่อหุ้น 2.04 บาท ไปคำนวณกับค่า P/BV ที่ระดับมาตรฐาน 1.50 เท่า จะได้ราคาเหมาะสม 3.06 บาท เมื่อนำมาเทียบกับราคาหุ้นบนกระดานที่อยู่เพียง 1.70 บาท นั่นหมายความว่า ราคาหุ้นมีโอกาสที่จะปรับตัวขึ้นไปทดสอบราคาดังกล่าว
ถือว่า NCH เป็นหุ้นอีกตัวที่นักลงทุนไม่ควรมองข้าม!!
…
 
ผู้ถือหุ้นรายใหญ่
1.บริษัท เอ็นซีเอช 2555 โฮลดิ้ง จำกัด 604,852,377 หุ้น 51.00%
2.บริษัท ซาบีน่า จำกัด (มหาชน) 50,000,000 หุ้น 4.22%
3.นางสุนี ตันฑเทอดธรรม 44,927,800 หุ้น 3.79%
4.นายอดิศักดิ์ ตั้งมิตรประชา 30,700,000 หุ้น 2.59%
5.นายสมนึก ตันฑเทอดธรรม 28,200,000 หุ้น 2.38%
 
รายชื่อกรรมการ
1.นาย สุธรรม ชัชวาลวงศ์ ประธานกรรมการ
2.นาย สมเชาว์ ตันฑเทิดธรรม ประธานกรรมการบริหาร
3.นาย สมเชาว์ ตันฑเทิดธรรม กรรมการผู้จัดการ
4.นาย สมนึก ตันฑเทิดธรรม กรรมการ
5.นาย วิเชียร ศิลาพัชรนันท์ กรรมการ